**מסלול פרוייקט לתואר שני בהנדסת סביבה**

**רקע**

מטרת הפרויקטים לתואר שני במסלול הנדסת סביבה לאפשר לסטודנטים שעובדים במהלך התואר להתנסות בעבודה מחקרית והנדסית בתחום הסביבה בהיקף מצומצם מזה הנדרש בתזה, אך תוך כדי שמירה על רמה אקדמית נאותה, ביצוע סקר ספרות מקיף, ושימוש בכלים ההנדסיים לפתרון בעיות בתחום הסביבה במטרה להעניק לסטודנטים במסלול ארגז כלים שיסייע לעבודתם בתעשייה.

הפרויקטים המבוצעים כוללים תחומים רבים ומעניינים של עשייה, הנוגעים במגוון מחקרים וטכנולוגיות מתקדמות עליהן אנו שומעים בחדשות, כגון: פתרון לבעיות אנרגיה, התחממות גלובלית, מחזור המים, טיפול בשפכים, זיהום אויר, זיהום הקרקע, זיהום תעשייתי, אפטימיזציה של תהליכי ייצור תעשייתים לשם הקטנת פליטת מזהמים, זיהומים הימים ומקורות המים, בקרת זיהומים, מיחזור, גשם חומצי, הידלדלות שכבת האוזון, איכות הסביבה ואכיפת חוקים לשמירת איכות הסביבה, טיפול בפסולת מוצקה, בקרת מגפות בבני אדם ובעלי חיים, תחבורה חכמה, בתים חכמים, ועוד.

הנחיות ובירור פרטים על ההרשמה למסלול, נא לפנות למזכירות הסטודנטים לתארים מתקדמים:

1. גב' אורית גוטרמן, מזכירות לתארים מתקדמים, וולפסון - הנדסה מכאנית 114, טל 03-6406869.

2. גב' ורד ידגר רז , מזכירות לימודי תואר שני, וולפסון - הנדסה מכאנית 110, טל 03-6408372.

**בחירת פרוייקט**

ההנחיה יכולה להיעשות באחד מהאופנים הבאים:

א. מנחה מהאקדמיה, חבר סגל בפקולטה להנדסה.

ב. הנחיה בפועל על ידי דוקטורנט מהפקולטה, בנושא הקשור לעבודת הדוקטורט שלו, כאשר חבר סגל מהפקולטה ישמש כמנחה מלווה.

ג. מנחה מהתעשייה, בעל תואר שני מחקרי לפחות, כאשר חבר סגל מהפקולטה ישמש כמנחה מלווה.

סטודנטים הנמצאים במסלול פרוייקט לתואר שני בהנדסת סביבה יכולים לבצע את הפרוייקט בהנחיית חבר סגל בכיר במוסד ישראלי להשכלה גבוהה שעוסק במחקרים בתחום הסביבה. בנוסף, קיימת אפשרות לבצע את הפרוייקט לתואר שני בתעשייה, כאשר במקרה זה יכול להנחות את הפרוייקט אדם מתאים מהתעשייה העוסק בתחום הסביבה, זאת בתנאי שהמנחה הוא מהנדס בעל תואר שני מחקרי (M.Sc.), שאין יחסי מרות בין הסטודנט והמנחה ואין ביניהם קרבת משפחה מדרגה ראשונה.

סטודנטים המחפשים נושאים לפרוייקט מתבקשים לפנות לד"ר דנה אשכנזי (פרטים לקשר מטה), ולתאם איתה פגישת יעוץ. במקרה של בחירת מנחה מהתעשייה לביצוע הפרוייקט, יש להעביר לד"ר אשכנזי ה את 1. טופס הבקשה לאישור מינוי מנחה לפרויקט תואר שני כשהוא ממולא וחתום על-ידי הסטודנט והמנחה המיועד, 2. תקציר של כחצי עמוד עד עמוד הכולל הסברים על נושא הפרוייקט, מטרתו, שיטות מחקר ותוכנית עבודה, וכן 3. קורות חיים מעודכנים של המנחה המיועד, לצורך אישור הפרוייקט.

מינוי המנחה יאושר על ידי פרופ' הדס ממן, ראש התוכנית להנדסת סביבה. במקרה של מנחה מהתעשייה, ימונה לפרוייקט מנחה מלווה, חבר סגל מיחידת הלימוד שהסכים להיות מנחה מלווה. מינוי המנחה המלווה יאושר על ידי ראש יחידת הלימוד.

בהצלחה!!!

פרטים לקשר:

ד"ר דנה אשכנזי

אחראית פרוייקטים לתואר שני בהנדסת סביבה

טל: 03-6405579,

חדר 333, בנין וולפסון להנדסה מכנית

דוא"ל: danaa@tauex.tau.ac.il